Banff
Store norske leksikon,Geografi,Verdens geografi,Nord- og Mellom-Amerika,Canadas geografi
Banff er en by og turistdestinasjon i det vestlige Canada, i provinsen Alberta, vest for Calgary mot grensen til British Columbia.
Banff har 7851 innbyggere (2016), ble grunnlagt i 1885 og ble by i 1990. Byen, som ligger 1400–1630 meter over havet, er senter for Banff nasjonalpark og et av Canadas viktigste turiststeder med stort besøk både sommer og vinter. Her er blant annet luksushotellet Fairmont Banff Springs Hotel fra 1888.Byen er kjent for en årlig feiring av amerikansk urfolkskultur (august) og et stort vintersportskarneval. Les mer i Store norske leksikon Canadas historie Canadas geografi Canadas befolkning den nordamerikanske urbefolkningen